O femeie a murit la 20 de minute după ce s-a vaccinat cu serul de la AstraZeneca. A fost găsită fără suflare pe o bancă în parc.
O femeie din Grecia a murit la 20 de minute după ce s-a vaccinat cu serul de la AstraZeneca. Ministerul grec al Sănătăţii a ordonat o autopsie. Autoritățile elene tind să excludă faptul că vaccinul ar fi cauza morții subite a femeii.
Autoritățile sanitare din Grecia sunt în alertă după ce o femeie a murit la 20 de minute după vaccinarea cu AstraZeneca, pe o bancă în parc, transmite Keeptalkinggreece.comPotrivit presei locale, femeia în vârstă de 65 de ani a fost vaccinată marţi după-amiaza, la un dispensar din Ilion, la periferia de vest a Atenei. 20 de minute mai târziu, femeia a fost găsită inconștientă pe o bancă în parc.Medicii spun că femeia suferea de diabet şi alte boli cronice.Autoritățile elene tind să excludă faptul că vaccinul ar fi cauza morții subite a femeii, spunând că autopsia va determina cauzele exacte.Luni, președintele Comitetului Național de Vaccinare, Maria Theodoridou, a spus că vaccinul AstraZeneca este sigur și nu este încă clar dacă într-adevăr cauzează tromboză.Grecia nu a suspendat niciodată vaccinarea cu vaccinul laboratorului farmaceutic suedezo-britanic.